Yasin Sulaiman

Mohammad Yasin Sulaiman (lahir 30 Oktober 1975) ialah seorang penyanyi lelaki Malaysia yang memperjuangkan lagu-lagu berentak "world music" dan meniti populariti tersendiri pada era 2000an. Beliau memulakan kerjaya seni menerusi kumpulan nasyid Brothers sejak 1995. Lagu solo nyanyiannya yang berjudul Mimpi Laila berjaya menaikkan nama beliau sebagai penyanyi dan komposer apabila memenangi gelaran juara keseluruhan di Anugerah Juara Lagu ke-16. Album solo keduanya yang berjudul Salsabila pula memenangi anugerah Album Pop Etnik Terbaik di Anugerah Industri Muzik ke-10 pada tahun 2003. Kini beliau banyak menumpukan kepada kerjaya sebagai penerbit dan pencipta lagu. Antara lagu popular ciptaannya adalah "Wassini" (Waheeda), "Lagu Rindu" (Siti Nurhaliza), "Ku Temu Cahaya" (Dayang Nurfaizah) dan "Alhamdulillah" (Too Phat).

Kerjaya

Brothers (1995–kini)

Beliau merupakan salah seorang ahli terawal kumpulan Brothers sewaktu penubuhannya pada 1995 dan sempat menerbitkan dua album bersama kumpulan ini – We Are… (1997) dan Satu Perjuangan (1998). Yasin meninggalkan Brothers pada 2000 untuk meneruskan kerjaya muziknya secara solo dan tempatnya digantikan oleh Akbar Azmi. Yasin kembali ke pangkuan Brothers pada 2005 menerusi album Brothers Reunited. Pada 2015, kumpulan ini muncul dengan album terbaru, Sabar yang merupakan album keempat Yasin bersama Brothers dan yang terakhir bagi salah seorang ahli kumpulan ini, Salleh Deril sebelum kematiannya pada Oktober 2016 akibat serangan jantung, meninggalkan Yasin dan Empat ahli Brothers yang lain. 

Kerjaya solo (2001–kini)
Yasin memulakan kerjaya muziknya secara solo pada 2001 dan seterusnya muncul dengan album Mimpi Laila yang mempertaruhkan single pertamanya dengan judul sama. Kejayan ini diikuti oleh album solo keduanya, Salsabila (2004) dan Arus Qudus (2007) dan singlenya seperti "Aisyah" dan "Kerna Dia".

Pada Ogos 2016, beliau muncul dengan single terbarunya "Muzik" yang mendapat sentuhan gitar oleh sahabat rapat beliau iaitu penyanyi Faizal Tahir. Lagu ini boleh didapati di kesemua platform digital seperti Spotify, iTunes, KKBox, Deezer, Raku, Joox dan juga Apple Music bermula 5 Ogos 2016.

Kehidupan peribadi
Yasin berdarah kacukan Melayu dan Australia dan fasih berbahasa Melayu, Arab dan Inggeris. Beliau telah mendirikan rumahtangga dengan Sharifah Eena Houzyama Syed Hassan pada tahun 2003 dan dikurniakan dua cahaya mata.

Pada 2009, Yasin pernah mendedahkan bahawa beliau mengalami gangguan bipolar dan pernah menjalani rawatan di Hospital Universiti Kebangsaan Malaysia (HUKM). Beliau juga pernah mengaku menghadapi krisis identiti ketika mula-mula bergerak secara solo dalam kerjaya nyanyian.

Isu

 Pemilikan ganja 

Pada Mac 2022, Yasin ditangkap di rumahnya di Kota Damansara dalam satu serbuan oleh pihak polis yang menemui berbilang pokok ganja yang disyaki kepunyaannya, di samping peralatan penanaman dan paket daun ganja. Dengan itu, Yasin disabitkan berdasarkan Akta Dadah Berbahaya 1952 kerana mengedar dadah di Mahkamah Majistret Petaling Jaya.

Pada 22 Ogos 2024, Yasin dijatuhi hukuman penjara seumur hidup dan 16 sebatan atas kesalahan pemilikan dadah kanabis, penanaman pokok yang membolehkan pemerolehan kanabis dan pemberian delta 9-tetrahidrokanibinol (THC) kepada dirinya sendiri.

Diskografi
Album studio
 Tajuk Maklumat album Pensijilan Jualan Mimpi Laila Dikeluarkan: 2001
 Label: Warner Music Malaysia
 Format: Cakera padat, kaset—— Salsabila Dikeluarkan: 2002
 Label: Hush Entertainment
 Format: Cakera padat, kaset—— Arus Qudus Dikeluarkan: 2009
 Label: Hush Entertainment
 Format: Cakera padat, muat turun digital—— "—" menunjukkan tiada maklumat pensijilan dan jualan didapati.

Album bersama Brothers
 Tajuk Maklumat album Pensijilan Jualan We Are... Dikeluarkan: 1997
 Label: Warner Music Malaysia
 Format: Cakera padat, kaset—— Satu Perjuangan Dikeluarkan: 1998
 Label: Warner Music Malaysia
 Format: Cakera padat, kaset—— Brothers Reunited Dikeluarkan: 2005
 Label: Hush Entertainment
 Format: Cakera padat, kaset—— Sabar Dikeluarkan: 2015
 Label: Hush Entertainment
 Format: Cakera padat, muat turun digital—— "—" menunjukkan tiada maklumat pensijilan dan jualan didapati.
Lagu-lagu
 Tahun  Tajuk lagu Album 2001 "Mimpi Laila"Mimpi Laila  "Rindu Padamu" "Aisyah" 2002 "Salsabila"Salsabila "Kerna Dia" "Musytaqun"  (featuring Waheeda) 2003 "Alhamdullilah"  (featuring Too Phat & Dian Sastrowardoyo) rowspan="2"  2006  "Berkobar-Kobar"  (featuring Vince Chong) 2009 "Arus Qudus" Arus Qudus "Kau Yang Mengetahui" "Mimpi Kedamaian"  2015 "Kawan Lama Salam Hari Raya"  (featuring David Teo & Atikah Suhaime) rowspan="3" 2016 "Muzik" 2022 "Bebaskan Aku"

Filemografi

Filem
 Tahun Tajuk Watak Catatan 2000 Syukur 21  Daniel Filem pertama 2001 No Problem  Penyanyi 2002 Mendam Berahi  Penampilan khas 

Drama
 Tahun Tajuk Watak Saluran TV Catatan 2002 Spanar Jaya Rizal ntv7 Pelakon undangan, drama pertama  2012 Wasiat Rindu TV2 

Anugerah dan pencalonan
 Juara Keseluruhan - Anugerah Juara Lagu ke-16 - "Mimpi Laila"
 Juara Kategori Irama Malaysia  - Anugerah Juara Lagu ke-16 - "Mimpi Laila"
 Album Pop Etnik Terbaik - Anugerah Industri Muzik Malaysia ke-10 - "Salsabila"
 Juara Kategori Irama Malaysia  - Anugerah Juara Lagu ke-18 - "Wassini" (Waheeda)
 Naib Juara Lagu Terbaik - Anugerah Hits 1 2004 - "Lagu Rindu" (Siti Nurhaliza)
 Lagu Paling Popular - Anugerah Planet Muzik 2005  - "Lagu Rindu" (Siti Nurhaliza)
 (Finalis) Penyanyi Lelaki Popular (ABPBH) - Anugerah Bintang Popular Berita Harian 2001 dan 2003

Lihat juga
 Brothers (kumpulan nasyid)

Rujukan

Pautan luar


Kategori:Kelahiran 1975
Kategori:Orang hidup
Kategori:Orang Malaysia berketurunan Australia
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyanyi lelaki Malaysia
Kategori:Pelakon lelaki Malaysia
Kategori:Pendakwah Malaysia
Kategori:Penyanyi-pencipta lagu lelaki Malaysia